Opførelse af B-hal i Høng 
Sagsfremstilling 
9.      Opførelse af B-hal i Høng  
                                                                                                                        Åbent 
Sagsnr.: 326-2014-137829     J.nr.: 04.04.00            Yda Eriksen.: 326-2014-375261 
  
[adresse] 
I forbindelse med budgetaftalen for budget 2015-2018 blev det besluttet at afsætte i alt 35 mio. kr. til etablering af en 
hal B med tilhørende foreningslokaler i tilknytning til den nuværende hal i Høng. Anlægget skal planlægges på en 
sådan måde, at fællesfaciliteterne i den nuværende hal kan benyttes og således, at anlægget forberedes til en 
efterfølgende udvidelse med svømmehal.  
  
Det blev endvidere besluttet, at de lokale foreninger i [adresse] skal inddrages i det videre forløb. B-hallen 
erstatter lejemål i haller rundt om i [adresse]. Der skal til budget 2016 fremlægges en driftsopgørelse af 
omlægningens konsekvenser.                                 
  
Økonomiudvalget besluttede herudover på mødet den 19. november 2014, at administrationen til brug for 
Økonomiudvalgets møde i december 2014 skulle udarbejde et oplæg vedrørende organisering af arbejdet med 
etablering af en B-hal i Høng. 
  
Det foreslås, at projektet opdeles i tre faser. Den første fase omfatter idéindsamling, afdækning af rammer og behov 
samt involvering af interessenter. Den anden fase omfatter skitseprojekt, høring og projektering. Den tredje fase 
omfatter selve opførelsen.     
  
I bilaget beskrives et forslag til organisering af arbejdet. 
  
Det foreslås, at styregruppen vil være gennemgående i alle tre faser, og at projektgruppen løbende vil kunne ændre 
sammensætning afhængigt af, hvilke faglige kompetencer, der vil være brug for i de forskellige faser. 
  
Det foreslås, at overordnet kommissorium for alle tre faser, overordnet tids- og procesplan for gennemførelse af Hal 
B, samt kommissorium og mere detaljeret tids- og procesplan for Fase 1 udarbejdes i projektgruppen, og at 
oplæggene hertil godkendes i styregruppen primo 2015. 
  
BEHANDLING 
Direktion, Økonomiudvalg, Kommunalbestyrelsen. 
  
INDSTILLING 
Direktøren for Teknik og Udvikling indstiller, at arbejdet med opførelse af en hal B i Høng opdeles i tre faser, og at 
forslaget til organisering af arbejdet godkendes. 
  
ØKONOMISKE KONSEKVENSER 
Ingen økonomiske konsekvenser. 
Direktionens møde den 9. december 2014: 
Direktionen vedtog at anbefale teknik- og udviklingsdirektørens indstilling. 
Økonomiudvalgets møde den 10. december 2014: 
Økonomiudvalget vedtog at anbefale Direktionens indstilling med den præcisering, at styregruppen udvides med 
yderligere ét medlem udpeget af Socialdemokratiet, A. 
  
Bilag 
  
  
  
  
  
Kommunalbestyrelsens møde den 17. december 2014: 
Kommunalbestyrelsen vedtog at godkende Økonomiudvalgets indstilling. 
Forslag til organisation og procesbeskrivelse 
326-2014-375231 
